Source: http://docplayer.hu/24029257-S-z-egedi-tudomanyegyetem.html
Timestamp: 2018-05-27 12:31:43
Document Index: 21846668

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

1 S Z EGEDI TUDOMÁNYEGYETEM S Z AB Á L Y Z AT H AL L G A T Ó I J O G O R V O S L AT I K É R E L M E K B E N Y Ú J T Á S Á N AK É S E L B Í R Á L Á S Á N AK R E N D J É R Ő L Szeged, 2011.
3 2005. évi CXXXIX. törvény a felsőoktatásról A hallgatói jogorvoslati kérelmek benyújtásának és elbírálásának rendjéről 1 Jogszabályi emlékeztető 73. (1) A felsőoktatási intézmény a hallgatóval kapcsolatos döntéseit e törvényben, kormányrendeletben és a szervezeti és működési szabályzatban meghatározott esetben, valamint ha a hallgató kéri írásban közli a hallgatóval. (2) A hallgató a felsőoktatási intézmény döntése vagy intézkedése, illetve intézkedésének elmulasztása (a továbbiakban együtt: döntés) ellen a közléstől, ennek hiányában a tudomására jutásától számított tizenöt napon belül jogorvoslattal élhet, kivéve a tanulmányok értékelésével kapcsolatos döntést. Eljárás indítható a tanulmányok értékelésével kapcsolatos döntés ellen is, ha a döntés nem a felsőoktatási intézmény által elfogadott követelményekre épült, illetve a döntés ellentétes a felsőoktatási intézmény szervezeti és működési szabályzatában foglaltakkal, vagy megszegték a vizsga megszervezésére vonatkozó rendelkezéseket. A jogorvoslati eljárásban a hallgató, továbbá meghatalmazottja (Ptk ) járhat el. (3) A jogorvoslati kérelem tárgyában a felsőoktatási intézmény szervezeti és működési szabályzatában meghatározott eljárási rend szerint a felsőoktatási intézmény vezetője vagy az általa létrehozott bizottság jár el (a továbbiakban a felsőoktatási intézmény vezetője és a bizottság együtt: jogorvoslati kérelem elbírálója). A bizottság létszámáról, összetételéről, működéséről a szervezeti és működési szabályzat rendelkezik, azzal a megkötéssel, hogy a bizottság tagjainak legalább egyharmadát a hallgatói önkormányzat delegálja. A felsőoktatási intézmény vezetője a jogorvoslati kérelmet akkor bírálhatja el, ha azt egyéni érdeksérelemre hivatkozással nyújtották be. (4) A jogorvoslati kérelem elbírálója nem lehet az, a) aki a megtámadott döntést hozta, vagy a döntéshozatalt elmulasztotta, b) aki az a) pontban megjelölt személy közeli hozzátartozója [Ptk b) pont], c) akitől az ügy tárgyilagos elbírálása nem várható el. (5) A jogorvoslati kérelem elbírálója a követkenő döntéseket hozhatja: a) a kérelmet elutasítja, b) a döntés elmulasztóját döntéshozatalra utasítja, c) a döntést megváltoztatja, d) a döntést megsemmisíti, és a döntéshozót új eljárás lefolytatására utasítja. (6) A döntést határozatba kell foglalni, és meg kell indokolni. Az eljárás során a határozatban fel kell hívni a figyelmet a jogorvoslat lehetőségére, és az eljárás során a hallgatót legalább egy ízben személyesen meg kell hallgatni. Ha a hallgató, illetve meghatalmazottja ismételt, szabályos értesítés ellenére nem jelenik meg a bizottság ülésén, akkor a személyes meghallgatásától el lehet tekinteni. A hallgató, illetve meghatalmazottja észrevételeit írásban is benyújthatja, kérve a személyes meghallgatásának mellőzését. (7) A hallgató a jogorvoslati kérelem elbírálója által hozott döntés bírósági felülvizsgálatát kérheti, annak közlésétől számított harminc napon belül, jogszabálysértésre, illetve hallgatói jogviszonyra vonatkozó rendelkezések megsértésére hivatkozással. A bírósági eljárásra a Polgári perrendtartásról szóló évi III. törvény XX. fejezetét kell alkalmazni. A bíróság a döntést megváltoztathatja. A bíróság az ügyet soron kívül bírálja el. (8) A felsőoktatási intézmény döntése jogerős, ha a (2) bekezdésben meghatározott határidőn belül nem nyújtottak be jogorvoslati kérelmet, vagy a kérelem benyújtásáról lemondtak. A másodfokú döntés a közléssel válik jogerőssé. A jogerős határozat végrehajtható, kivéve, ha a hallgató a bírósági felülvizsgálatát kérte. (9) E rendelkezések alkalmazásában hallgatói jogviszonyra vonatkozó rendelkezések: jogszabályban, valamint az intézményi dokumentumokban található olyan rendelkezések, amelyek a hallgatóra jogokat és kötelezettségeket állapítanak meg. (10) A tényállás tisztázására, a határidők számítására, az igazolásra, a határozat alakjára, tartalmára és közlésére, a döntés kérelemre vagy hivatalból történő kijavítására, kicserélésére, kiegészítésére, módosítására vagy visszavonására a közigazgatási hatósági eljárás és szolgáltatás általános szabályairól szóló törvény rendelkezéseit kell megfelelően alkalmazni.
4 2 A hallgatói jogorvoslati kérelmek benyújtásának és elbírálásának rendjéről 74. (1) A fenntartói irányítás, illetőleg az intézményi hatáskörben, a gyakorlati képzés során a hallgató ügyeiben hozott, az egyenlő bánásmód követelményét sértő döntés semmis. A semmis döntés érvénytelenségére bárki határidő nélkül hivatkozhat. (2) A semmisség megállapítását, ha a döntést a felsőoktatási intézmény hozta, a 73. (2) (9) bekezdésében szabályozott eljárás keretében, illetve, ha a döntést a gyakorlati képzés résztvevője vagy a fenntartó hozta, a bíróságtól lehet kérni. (3) A semmisség megállapítását az kérheti, akit a döntés érint, ha pedig ez nem állapítható meg, bárki kérheti. A semmisség megállapítása határidő nélkül kezdeményezhető, feltéve, hogy a (2) bekezdésben meghatározott esetben a döntéshozóval folytatott előzetes egyeztető eljárás nem vezetett eredményre. (4) A semmisség megállapítására indított eljárásban a döntéshozónak kell bizonyítania, hogy nem áll fenn a semmisségi ok. (5) A semmisség megállapítása a jóhiszeműen szerzett és gyakorolt jogokat nem érinti. (6) Semmisség megállapítása esetén a bíróság elrendelheti a) a jogsértés abbahagyását, és eltilthatja a jogsértőt a további jogsértéstől, b) hogy a jogsértő nyilatkozattal vagy más megfelelő módon adjon elégtételt, és ennek a saját költségén megfelelő nyilvánosságot biztosítson, c) a jogsértés előtti állapot helyreállítását a jogsértő részéről vagy költségén, továbbá a jogsértéssel előállott dolog megsemmisítését, illetőleg jogsértő mivoltától megfosztását. (7) A jogsértő döntés érvényessé nyilvánítható, ha az érvénytelenség oka megszüntethető. (8) A bíróság elrendelheti a normatív költségvetési hozzájárulás folyósításának részben vagy egészben történő felfüggesztését, ha a felsőoktatási intézmény, illetve az intézmény fenntartója az egyenlő bánásmód követelménye megsértésének következményeit a jogsértést megállapító bírósági ítéletben meghatározott időpontig nem orvosolja. A felfüggesztés az ítéletben meghatározottak végrehajtásáig szólhat. A bíróság ebben a kérdésben harminc napon belül dönt. 75. (1) Nincs helye a 73. -ban meghatározottak szerinti jogorvoslatnak azokban az esetekben, amikor a felsőoktatási intézmény és a hallgató megállapodik szolgáltatás nyújtására. A megállapodásban foglaltak megszegése esetén a sérelmet szenvedő fél bírsághoz fordulhat. (2) A hallgató jogainak sérelme esetén igénybe veheti az Oktatásügyi Közvetítői Szolgálatot. (3) A hallgató az oktatási jogok miniszteri biztosának az eljárását akkor kezdeményezheti, ha az e törvényben szabályozott jogorvoslati eljárás indítási jogát a bírósági eljárás kivételével kimerítette. (4) A jogorvoslati eljárás indításának joga kiterjed a felvételi kérelmek elbírálásával kapcsolatos eljárásra is. A jogorvoslati eljárás és a megkezdett jogorvoslat befejezésének joga megilleti azt is, akinek a hallgatói jogviszonya időközben megszűnt. A Szegedi Tudományegyetem (a továbbiakban: Egyetem) Szenátusa a Felsőoktatásról szóló évi CXXXIX. törvény (a továbbiakban: Ftv.) 21. (4) bekezdésének b) pontjában, illetve a 73. (3) bekezdésének második mondatában kapott felhatalmazás alapján a hallgatói jogorvoslati kérelmek elbírálásának eljárási rendjét az alábbiakban határozza meg: Általános rendelkezések 1. (1) Az a hallgató, akinek az Egyetem döntése vagy intézkedése, illetve intézkedésének elmulasztása (a továbbiakban együtt: döntés) egyéni jogát vagy jogos érdekét érinti, a döntés ellen jogorvoslattal élhet, kivéve a tanulmányok értékelésével kapcsolatos döntést. (2) Eljárás indítható a tanulmányok értékelésével kapcsolatos döntés ellen is, ha a döntés nem az Egyetem által elfogadott követelményekre épült, illetve a döntés ellentétes az Egyetem szervezeti és működési szabályzatában foglaltakkal, vagy megszegték a vizsga megszervezésére vonatkozó rendelkezéseket.
5 A hallgatói jogorvoslati kérelmek benyújtásának és elbírálásának rendjéről 3 (3) Nincs helye jogorvoslatnak azokban az esetekben, amikor az Egyetem és a hallgató megállapodik szolgáltatás nyújtására. A megállapodásban foglaltak megszegése esetén a sérelmet szenvedő fél bírósághoz fordulhat. (4) A jogorvoslati eljárás indításának joga kiterjed a felvételi kérelmek elbírálásával kapcsolatos eljárásra is. A jogorvoslati eljárás és a megkezdett jogorvoslat befejezésének joga megilleti azt is, akinek a hallgatói jogviszonya időközben megszűnt. (5) A jogorvoslati eljárásban a hallgató, továbbá meghatalmazottja (Ptk ) járhat el. (6) A kérelemről a Hallgatói Ügyek Jogorvoslati Kollégium (a továbbiakban: Kollégium) tagjai közül választott négy tagú Hallgatói Ügyek Jogorvoslati Kollégiumának Tanácsa dönt. A Hallgatói Ügyek Jogorvoslati Kollégiuma 2. (1) A Hallgatói Ügyek Jogorvoslati Kollégium tagjait a dékánok, illetve a kari hallgatói önkormányzatok javaslata alapján a rektor bízza meg. (2) A Kollégium elnöke: a rektor. A Kollégium tagjai: a) az oktatási rektorhelyettes, b) a karok 2 2 oktatója, c) a karok 2 2 hallgatója, d) az EHÖK elnöke. (3) A Kollégium póttagjai: a) a karok 2 2 oktatója, b) a karok 2 2 hallgatója. (4) A Kollégium oktató tagjának és póttagjának személyére a kar vezetője, a hallgató tagjainak és póttagjainak személyére a kari hallgatói önkormányzat elnöke tesz javaslatot. (5) Az oktató tagok és póttagok megbízása három évre, a hallgató tagok és póttagok mandátuma egy évre szól. (6) A tagok mandátuma megszűnik: a) a megbízás lejártakor, b) a közalkalmazotti, illetve a hallgatói jogviszony megszűnésekor, továbbá a hallgatói jogviszony szünetelése esetén, c) a tag lemondásával. A Hallgatói Ügyek Jogorvoslati Kollégiumának Tanácsa 3. (1) A hallgató által benyújtott kérelmek elbírálására a kettő fő oktatóból és kettő fő hallgatóból álló, négy tagú Hallgatói Ügyek Jogorvoslati Kollégiumának Tanácsa továbbiakban Tanács jogosult. A Tanács oktató tagjait a Hallgatói Ügyek Jogorvoslati Kollégiumának elnöke, hallgató tagjait az Egyetemi Hallgatói Önkormányzat jelöli ki a Hallgatói Ügyek Jogorvoslati Kollégiumának tagjai közül. (2) A benyújtott jogorvoslati kérelmek számától függően indokolt esetben az oktatási rektorhelyettes kérelmére a Hallgatói Ügyek Jogorvoslati Kollégiumának elnöke további Tanácso(ka)t állíthat fel az (1) bekezdés szerint. (3) A Tanács tagjai: a) az oktatási rektorhelyettes, valamint további Tanács(ok) felállítása esetén a rektor által megbízott ügyvivő elnök(ök), aki(k) az eljáró Tanács(ok) elnöke(i), b) további egy fő oktató tag, akadályoztatása esetén póttag, c) az Egyetemi Hallgatói Önkormányzat által kijelölt kettő fő hallgató tag, akadályoztatásuk esetén póttag, d) kollégiumi ügyekben az oktató tag helyett a Kollégiumi Bizottság elnöke.
6 4 A hallgatói jogorvoslati kérelmek benyújtásának és elbírálásának rendjéről (4) A jogorvoslati kérelem elbírálója nem lehet az, a) aki a megtámadott döntést hozta, vagy a döntéshozatalt elmulasztotta, b) aki az a) pontban megjelölt személy közeli hozzátartozója [Ptk b) pont], c) akitől az ügy tárgyilagos elbírálása nem várható el. (5) A Tanács munkájában a Hallgatói Ügyek Jogorvoslati Kollégiumának elnöke által újonnan kijelölt (kizáró okkal nem érintett) oktató, vagy az Egyetemi Hallgatói Önkormányzat által újonnan kijelölt (kizáró okkal nem érintett) hallgató tag vesz részt, ha az előzőleg kijelölt taggal szemben a (4) bekezdésben foglalt kizáró ok áll fenn. (6) Kizáró ok fennállása esetén a kizárásról a Tanács többi (három) tagja egyhangú szavazással dönt. Döntése ellen jogorvoslatnak helye nincs. (7) A Tanács akkor határozatképes, ha az ülésen valamennyi tag jelen van, döntéseit nyílt szavazással, többségi döntéssel hozza. (8) További tanács(ok) felállítása esetén a tanácsok közötti egységes joggyakorlat (döntési gyakorlat) kialakítása érdekében a Tanácsok elnökei az oktatási rektorhelyettessel egyeztetnek. A jogorvoslati kérelem elbírálásának eljárási rendje 4. (1) A hallgató a jogorvoslati kérelmet a döntés közlésétől, ennek hiányában a tudomására jutástól számított tizenöt napon belül nyújthatja be a rektorhoz címezve annál az egyetemi szervnél (személynél), amely a jogorvoslati kérelemmel támadott döntést hozta, illetve a döntéshozatalt elmulasztotta (a továbbiakban: első fokon eljáró szerv). (2) A jogorvoslatra jogosult hallgató a jogorvoslati kérelem előterjesztésére nyitva álló határidőn belül a jogorvoslati jogáról szóban vagy írásban lemondhat, a szóban történő lemondást jegyzőkönyvbe kell foglalni. A jogorvoslati jogról történő lemondó nyilatkozat nem vonható vissza. A jogorvoslati jogról való lemondásnak az első fokon eljáró szervhez történő érkezésének napján az első fokú határozat jogerőre emelkedik. (3) Az első fokon eljáró szerv a jogorvoslati kérelmet az ügy összes iratával a kérelem beérkezésétől számított nyolc napon belül felterjeszti az oktatási rektorhelyettes részére, kivéve, ha a megtámadott döntést a jogorvoslatban foglaltaknak megfelelően kijavítja, kiegészíti, módosítja vagy visszavonja. A felterjesztés során az első fokon eljáró szerv a jogorvoslati kérelemről kialakított álláspontjáról is nyilatkozhat. 5. (1) Ha a jogorvoslati kérelem alapján az első fokon eljáró szerv megállapítja, hogy döntése hallgatói jogviszonyra vonatkozó rendelkezést sért, a döntését a kérelem beérkezésétől számított nyolc napon belül a kérelemnek megfelelően módosítja vagy visszavonja. (2) A jogorvoslat nyomán hozott döntést közölni kell a jogorvoslatot előterjesztő hallgatóval, továbbá azokkal, akikkel a megtámadott döntést közölték. (3) Ha a hallgató a döntéshozatal elmulasztása miatt élt jogorvoslattal, az első fokon eljáró szerv amennyiben megállapítja, hogy mulasztása hallgatói jogviszonyra vonatkozó rendelkezést sért nyolc napon belül a hallgatói jogviszonyra vonatkozó rendelkezéseknek megfelelő döntést hoz. (4) E Szabályzat alkalmazásában hallgatói jogviszonyra vonatkozó rendelkezések: jogszabályban, valamint az intézményi dokumentumokban található olyan rendelkezések, amelyek a hallgatókra jogokat és kötelezettségeket állapítanak meg.
7 A hallgatói jogorvoslati kérelmek benyújtásának és elbírálásának rendjéről 5 6. (1) A jogorvoslati eljárásban a hallgató meghatalmazottja útján is eljárhat. A meghatalmazást írásba kell foglalni vagy a tárgyaláson jegyzőkönyvbe kell mondani. (2) A meghatalmazott rendelkezik mindazon jogosultságokkal, amelyekkel a hallgató rendelkezik, így különösen betekinthet az ügy irataiba, indítványokat terjeszthet elő, a tanúkhoz, a szakértőhöz kérdéseket intézhet. 7. (1) A Tanács a jogorvoslati kérelmet akkor bírálja el, ha azt egyéni érdeksérelemre hivatkozással nyújtották be. (2) A jogorvoslati kérelmet előterjesztő hallgató a kérelmét mindaddig visszavonhatja, amíg a Tanács a döntését meg nem hozta. A visszavont jogorvoslati kérelmet újból előterjeszteni nem lehet. Az elsőfokú határozat a visszavonó nyilatkozatnak a Tanácshoz való érkezésének napján jogerőre emelkedik. (3) A Tanács köteles a határozat meghozatalához szükséges tényállást tisztázni, melynek során a hallgatót legalább egyszer személyesen meg kell hallgatni. (4) A Tanács üléséről a hallgatót, illetve meghatalmazottját írásban, tértivevényes levélben vagy egyéb, az átvételt hitelt érdemlő módon igazoló formában kell értesíteni. Az értesítésben meg kell jelölni hallgató nevét, a tanácsülés helyét, idejét és tárgyát. A hallgató, illetve meghatalmazottja figyelmét fel kell hívni arra, hogy a személyi igazolványát hozza magával. Az írásbeli értesítéssel azonos hatályú, ha az eljárás során a jelenlévő személyt a Tanács elnöke más időpontban történő megjelenésre kötelezi, ezt az iratra rájegyzi és azt vele aláíratja. (5) A hallgatót az értesítésben figyelmeztetni kell arra, hogy jogában áll álláspontját írásban benyújtani, továbbá tájékoztatni kell arról, hogy a jogorvoslati eljárásban meghatalmazottja (Ptk ) is eljárhat. (6) Ha a Tanács ülésén sem hallgató, sem a meghatalmazottja szabályszerű értesítés ellenére nem jelenik meg, a Tanács új határnapot tűz ki, és erről értesíti a hallgatót, illetve meghatalmazottját. Ha a hallgató, illetve meghatalmazottja szabályszerű értesítés ellenére az újonnan kitűzött tanácsülésen sem jelenik meg, a hallgató személyes meghallgatásától el lehet tekinteni. A hallgatót, illetve meghatalmazottját a tanácsülés elmulasztásának következményeiről az értesítésben tájékoztatni kell. Már az első tanácsülés is megtartható, és nincs szükség újabb határnap kitűzésére, ha a hallgató előzetesen írásban jelezte, hogy a személyes meghallgatását nem kívánja. 8. (1) A tanácsülést a Tanács elnöke vezeti. Ügyel a Szabályzat rendelkezéseinek a megtartására, a tárgyalás rendjének megóvására és gondoskodik arról, hogy az eljárásban részt vevő személyek jogaikat gyakorolhassák. (2) A Tanács elnökének felkérésére az Egyetem jogi osztálya írásos szakvéleményével a Tanács rendelkezésére áll. (3) A Tanács a tényállás tisztázása során hivatalból vagy kérelemre bizonyítási eljárást folytat le, melynek keretében a 7. (2) bekezdésében foglaltakon túl iratokat szerezhet be, tanúkat hallgathat meg, szakértői véleményt szerezhet be vagy szemlét tarthat. (4) A tanúként vagy szakértőként meghallgatandó személyeket a Tanács ülésére írásban (beleértve az e- mailt is) vagy szóban (közvetlenül vagy telefonon) meg kell idézni. Az idézésben meg kell jelölni jogorvoslatot előterjesztő hallgató nevét, a tanácsülés helyét, idejét és tárgyát, valamint azt, hogy a címzettet milyen minőségben idézik. A megidézett figyelmét fel kell hívni arra, hogy a személyi igazolványát hozza magával. A szóban történő idézés megtörténtét az ügy irataiban fel kell jegyezni. (5) A tényállás tisztázására egyebekben a közigazgatási hatósági eljárás és szolgáltatás általános szabályairól szóló törvény rendelkezéseit kell alkalmazni.
8 6 A hallgatói jogorvoslati kérelmek benyújtásának és elbírálásának rendjéről 9. (1) A tanácsülésről jegyzőkönyvet kell készíteni. A jegyzőkönyvet a Tanács elnöke, a jegyzőkönyvezető és a Tanács hallgató tagja írja alá. (2) A jegyzőkönyvben foglaltakat a meghallgatott személyekkel ismertetni és velük alá kell íratni. A meghallgatott személy a jegyzőkönyv kiegészítését vagy helyesbítését kérheti. Az aláírás esetleges megtagadását és ennek okát a jegyzőkönyvben rögzíteni kell. 10. A határidők számítására és az igazolásra a közigazgatási hatósági eljárás és szolgáltatás általános szabályairól szóló törvény rendelkezéseit kell alkalmazni. A határozat 11. (1) A Tanácsnak a határozatát a jogorvoslati kérelemnek és az iratoknak az oktatási rektorhelyettes részére történő érkezésétől számított 30 napon belül meg kell hoznia. A döntést határozatba kell foglalni és meg kell indokolni. (2) A Tanács a következő döntéseket hozhatja: a) a kérelmet elutasítja, b) a döntés elmulasztóját döntéshozatalra utasítja, c) a döntést megváltoztatja, d) a döntést megsemmisíti és az első fokon eljáró szervet, vagy személyt új eljárásra és új határozat hozatalára utasítja. (3) A Tanács a jogorvoslati kérelmet hivatalból elutasítja, ha az nem a jogosulttól származik, ha a döntéssel szemben nincs helye jogorvoslatnak, ha a jogorvoslati kérelmet nem egyéni érdeksérelemre hivatkozással nyújtották be, illetve ha a jogorvoslati kérelem elkésett. A Tanács akkor is elutasítja a jogorvoslati kérelmet, ha az nem alapos és a megtámadott döntés megfelel a hallgatói jogviszonyra vonatkozó rendelkezéseknek. (4) A Tanács a döntés elmulasztóját döntéshozatalra utasítja, ha megállapítja, hogy a döntésre jogosult a döntéshozatalt a hallgatói jogviszonyra vonatkozó rendelkezések megsértésével mulasztotta el. (5) Ha a megtámadott döntés hallgatói jogviszonyra vonatkozó rendelkezést sért, és a döntéshez szükséges tények megállapíthatóak, a Tanács a döntést megváltoztatja, ha viszont az érdemi határozat meghozatalához nincs elég adat vagy a tényállás további tisztázása szükséges, a döntést megsemmisíti és az első fokon eljáró szervet, vagy személyt új eljárásra és új határozat hozatalára utasítja. (6) A határozat alakjára, tartalmára és közlésére, a döntés kérelemre vagy hivatalból történő kijavítására, kicserélésére, kiegészítésére, módosítására vagy visszavonására a közigazgatási hatósági eljárás és szolgáltatás általános szabályairól szóló törvény rendelkezéseit kell alkalmazni. 12. (1) A másodfokú döntés a közléssel válik jogerőssé. A jogerős határozat végrehajtható, kivéve, ha a hallgató annak bírósági felülvizsgálatát kéri. (2) A Tanács elnöke a jogorvoslat elbírálása érdekében megküldött iratokat a határozattal együtt a határozat meghozatalát követően három napon belül visszaküldi az első fokon eljáró szervhez, amely haladéktalanul intézkedik a határozat kézbesítése iránt.
9 A hallgatói jogorvoslati kérelmek benyújtásának és elbírálásának rendjéről 7 Bírósági felülvizsgálat 13. (1) A hallgató a Tanács döntésének bírósági felülvizsgálatát kérheti jogszabálysértésre, illetve a hallgatói jogviszonyra vonatkozó rendelkezések megsértésére hivatkozással. A hallgatót a bírósági felülvizsgálat lehetőségéről a határozatban tájékoztatni kell. A tájékoztatásban meg kell jelölni a keresetlevél benyújtásának határidejét és helyét, továbbá utalni kell arra is, hogy a bíróság a Tanács határozatát megváltoztathatja. (2) A hallgatónak a keresetlevelet az első fokon eljáró szervnél a felülvizsgálni kért határozat közlésétől számított harminc napon belül kell benyújtania vagy ajánlott küldeményként postára adnia. (3) Az első fokon eljáró szerv a keresetlevelet az ügy irataival együtt ön napon belül felterjeszti a Tanácshoz, amely azokat a keresetlevélben foglaltakra vonatkozó nyilatkozatával együtt tizenöt napon belül továbbítja a bírósághoz. (4) Ha a hallgató a keresetlevél benyújtására megállapított határidőt elmulasztotta, a Polgári perrendtartásról szóló évi III. törvény szabályai szerint igazolással élhet. Az első fokon eljáró szerv, illetve a Tanács az elkésetten benyújtott keresetlevelet nem utasíthatja el, hanem köteles azt a bírósághoz továbbítani abban az esetben is, ha a hallgató igazolási kérelmet nem terjesztett elő. Semmisségi eljárás 14. (1) Az Egyetem által a hallgató ügyeiben hozott, az egyenlő bánásmód követelményét sértő döntés semmis. A semmis döntés érvénytelenségére bárki határidő nélkül hivatkozhat. (2) A semmisség megállapítását, az okban szabályozott eljárás keretében, lehet kérni. (3) A semmisség megállapítását az kérheti, akit a döntés érint, ha pedig ez nem állapítható meg, bárki kérheti. A semmisség megállapítása határidő nélkül kezdeményezhető, feltéve, hogy a (2) bekezdésben meghatározott esetben a döntéshozóval folytatott előzetes egyeztető eljárás 30 napon belül nem vezetett eredményre. (4) A semmisség megállapítására indított eljárásban a döntéshozónak kell bizonyítania, hogy nem áll fenn a semmisségi ok. (5) A semmisség megállapítása a jóhiszeműen szerzett és gyakorolt jogokat nem érinti. Záró rendelkezések 15. (1) A jelen Szabályzatot az Szenátus a január 31-i ülésén megtárgyalta és a 29/2011. sz. határozatával elfogadta, rendelkezéseit a folyamatban lévő ügyekben is alkalmazni kell. Dr. Szabó Gábor s. k. rektor